આદરણીય દલાઇ લામાએ પોતાના વિધાન અંગે માફી માગવામાં ઝાઝો વિલંબ ન કર્યો, એ બાબત એમની ભગવાન બુદ્ધ પ્રત્યેની આસ્થાના સંકેત સમાન ગણાય. આપણા દેશમાં તેજસ્વી અને સમર્થ માણસ સામે આપોઆપ શત્રુઓની લાંબી કતાર લાગી જતી હોય છે. સરદાર પટેલ, મોરારજી દેસાઇ અને નરેન્દ્ર મોદીના સંદર્ભે આ વાત સાચી પડતી જણાય છે. આપણા સમાજના સામાન્ય માણસને સફળતા અને સામર્થ્ય અંગે થોડોક ખાનગી દ્વેષ રહેતો હોય છે. વળી ડાબેરી અને લિબરલ એવા બુદ્ધિખોર લોકોને રાષ્ટ્રહિત પ્રત્યે ગુપ્ત દ્વેષભાવ પણ રહેતો હોય એવી છાપ પણ પડે છે.